Waliigaltee kana keessatti "hiraarsuu" jechuun nama  sanarraa ykn garee sadaffaarraa odeeffannoo argachuuf ykn amansiisuuf karoorfachuudhaan kan adeemsifamu dararaafi gidiraa qaamaa ykn sammuu jechuudha. Akkasumas namtichi ykn gareen sadaffaa kan biraa dhimma raawwate ykn raawwateera jedhamee itti shakkameen adabuuf, sodaachisuuf, namtichaaf ykn garee sadaffaa biraatiif dirqisiisuuf ykn gocha gara jabeenyummaa kan loogiirrati hundaawe kamiyyuu raawwachuuf kan adeemsifamu gocha hiraarsuuti. Gara jabeenyummaa ykn gidiraa kana kan raawwatu ykn akka raawwatamu dhiibbaa kan godhu hayyama qondaala mootummaatiin ykn beekkamummaa qondaala mootummaatiin ytkn sadarkaa itti gaafatamummaa mootummaatiin nama socho’u. Inni kun gadadoo fi gidiraa uggurrii seera qabeessa ta’een uumame ykn maddisaa kana qofa kan ta’e hindabalatu.